MENA วิ่ง 4% รับอานิสงส์ “ดีเซล” ลดราคา โบรกแนะซื้อเป้า 3 บ.
MENA วิ่งแรง 4% ราคาแตะ 2.60 บ. รับอานิสงส์ “ดีเซล” ลดราคา โบรกแนะซื้อเป้า 3 บ. เตรียมบุ๊กรายได้ร่วมทุน “ตะวันแดง” ขนส่งสินค้าให้ “ซี.เจ. เอ็กซ์เพรส” ไตรมาส 2/66
MENA วิ่ง 4% รับอานิสงส์ “ดีเซล” ลดราคา โบรกแนะซื้อเป้า 3 บ. เตรียมบุ๊กรายได้ร่วมทุน “ตะวันแดง” ขนส่งสินค้าให้ “ซี.เจ. เอ็กซ์เพรส” ไตรมาส 2/66
3 เม.ย. 2566

ผู้สื่อข่าวรายงานว่า วันนี้ (3 เม.ย.66) ราคาหุ้นบริษัท มีนาทรานสปอร์ต จำกัด (มหาชน) หรือ MENA ล่าสุด ณ เวลา 15:27 น. อยู่ที่ระดับ 2.60 บาท บวก 0.10 บาท หรือ 4% สูงสุดที่ระดับ 2.84 บาท ต่ำสุดที่ระดับ 2.52 บาท ด้วยมูลค่าซื้อขาย 238.15 ล้านบาท

โดย บล.บัวหลวง ระบุในบทวิเคราะห์ว่า MENA ราคาน้ำมันหน้าปั๊มที่เริ่มปรับลง ราคาขายรอบหน้าจะมีโอกาสได้อานิสงส์จาก Lag time ในการปรับต้นทุนใหม่
ทั้งนี้ นายวิศักดิ์ วัฒนศัพท์ ผู้อำนวยการสำนักงานกองทุนน้ำมันเชื้อเพลิง (สกนช.) เปิดเผยว่า ในการประชุมคณะกรรมการบริหารกองทุนน้ำมันเชื้อเพลิง (กบน.) วันนี้ (3 เม.ย.) มีมติปรับลดราคาขายปลีกน้ำมันดีเซลลง 0.50 บาท/ลิตร จากราคา 33.50 บาท/ลิตร เป็น 33.00 บาท/ลิตร มีผลวันที่ 7 เม.ย.66 เป็นต้นไป โดยเป็นปรับลดลงอีกเป็นครั้งที่ 4 หรือรวมการปรับลงแล้ว 2 บาท/ลิตรนับตั้งแต่เดือนกุมภาพันธ์ที่ผ่านมา
ด้าน บล.ทรีนีตี้ ระบุในบทวิเคราะห์ว่า MENA หนึ่งในตัวหุ้น Small cap ที่น่าสนใจ แนะนํา “ซื้อ” ที่ราคาเป้าหมาย 3 บาท (อิง PE ที่ 30 เท่า โดย 1. การเติบโตทางด้าน Organic บริษัทตั้งเป้าเพิ่มรายได้อย่างน้อย 15% ในปีนี้ (สูงกว่าคาดการณ์ของบล.ทรีนีตี้) จาก Demand รถขนส่งที่มากขึ้นโดยเฉพาะรถโม่ ซึ่งปัจจุบันบริษัทมี Market share อยู่ประมาณ 10%
รวมทั้ง 2) การ JV กับทางตะวันแดง เพื่อให้บริการขนส่งสินค้าอุปโภคบริโภคให้กับบริษัท ซี.เจ. เอ็กซ์เพรส ซึ่ง MENA จะถือหุ้น 35% และจะเริ่มรับรู้รายได้ช่วงไตรมาส 2/66 จะทำให้บริษัท Leverage ไปกับการเติบโตของ ซี.เจ. เอ็กซ์เพรสได้ ซึ่งคาดว่าจะมีการขยายสาขาปีนี้ประมาณ 250 สาขา (จากราว 1,000 สาขาในปีก่อน) โดยปกติแล้วทุกๆ 3 สาขาที่เปิดใหม่ จะต้องมีการเพิ่มรถขนส่งจำนวน 1 คัน และ 3) การเติบโตทางด้าน Inorganic โดยที บริษัทกําลังอยู่ในระหว่างการศึกษาหาดีลในการขยายกิจการ ทั้งนี้จากฐานทุนที่ใหญ่ขึ้นหลัง IPO ทำให้ D/E ของบริษัทอยู่เพียงแค่ 0.36 เท่า เท่านั้น